《移居甲子春作 其一》
明代·释古易

转觉成幽趣，生涯到处闲。溪云分半榻，野鹤共三间。

门向疏疏竹，窗临浅浅山。客仍频远过，差不厌痴顽。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。